දිවංගත ජනාධිපතිතුමන්ට ජනතාව විශාල ශක්තියක් - බලයක් දිරියක් වූවාසේම ඉමහත් ආශිර්වාදයක් වුණා.ගම්උදා ව්‍යාපාරය - ග්‍රාමෝදය සංකල්පය - ජන සවිය වැඩ පිළිවෙළ, සෙවණ - සරණ කැප කරු මා පිය ක්‍රමය, ඇඟලුම් කම්හල් 200 වැඩ පිළිවෙළ - පාසළ දරුවන්ට නොමිලේ දිවා ආහාර - නොමිලේ නිල ඇඳම් ලබාදීම ජනපති ජංගම සේවය - ව්‍යාපෘති 15000 වැඩ පිළිවෙළ ආදී ලෙස විවිධ වූ සංකල්ප තුළින් එතුමා සේවය සඳහාම කැපවුණා.දුප්පත් අසරණ ජනතාවගේ සිතුම් පැතුම් හඳුනා ගනිමින් ඔවුන් දුකින් මුදවන මාර්ගයේ එතුමා ගමන්කළේ ඉතා සුව පහසු ලෙස නම් නො‍වේ.